CELEX: 62019TN0849
Language: hr
Date: 2019-12-16 00:00:00
Title: predmet T-849/19: Tužba podnesena 16. prosinca 2019. – Leonardo protiv Frontexa

17.2.2020   
            
            
               HR
            
            
               Službeni list Europske unije
            
            
               C 54/57
            
         
      Tužba podnesena 16. prosinca 2019. – Leonardo protiv Frontexa
      (predmet T-849/19)
      (2020/C 54/63)
      Jezik postupka: talijanski
      
         Stranke
      
      
         Tužitelj: Leonardo SpA (Rim, Italija) (zastupnici: M. Esposito, F. Caccioppoli i G. Calamo, odvjetnici)
      
         Tuženik: Agencija za europsku graničnu i obalnu stražu
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  u pogledu merituma spora, poništi navedene akte;
               
            
                  —
               
               
                  također u odnosu na meritum spora, naloži tuženiku naknadu svake postojeće i buduće, izravne ili neizravne štete koju je pretrpio, a koja proizlazi, po bilo kojoj osnovi, iz nezakonitosti predmetnog nadmetanja;
               
            
                  —
               
               
                  kao mjeru izvođenja dokaza, da naloži vještačenje u smislu članka 91. točke (e) i članka 96. Poslovnika Općeg suda, s ciljem utvrđenja da: a) su pobijani uvjeti iz obavijesti o nadmetanju nerazumni, nepotrebni i neusklađeni s sektorskim propisima, b) pobijani uvjeti odvraćaju društvo Leonardo od davanja ponude; c) postoje razlozi u pogledu troškova i tehničke izvedivosti za podjelu nadmetanja u dvije ili više grupa;
               
            
                  —
               
               
                  naloži tuženiku snošenje pristojbi i troškova postupka.
               
            
         Tužbeni razlozi i glavni argumenti
      
      Ova tužba podnesena je protiv poziva na nadmetanje FRONTEX/OP/888/2019/JL/CG za uslugu „Remotely Piloted Aircraft Systems (RPAS) for Medium Altitude Long Endurance Maritime Aerial Surveillance”, objavljenog 18. listopada 2019. u Dodatku Službenom listu Europske unije TED (Tenders Electronic Daily), pod oznakom 2019/S 202-490010, i priloge koji slijede, posebno:
      
                  —
               
               
                  Invitation to Tender, dostupan na internetskoj stranici https://etendering.ted.europa.eu/cft/cft-document.html?docId=61915;
               
            
                  —
               
               
                  Financial Proposal, dostupan na internetskoj stranici https://etendering.ted.europa.eu/cft/cft-document.html?docId=61916;
               
            
                  —
               
               
                  Declaration, dostupan na internetskoj stranici https://etendering.ted.europa.eu/cft/cft-document.html?docId=61917;
               
            
                  —
               
               
                  Annex I – Tender Specifications, dostupan na internetskoj stranici https://etendering.ted.europa.eu/cft/cft-document.html?docId=61918;
               
            
                  —
               
               
                  Tender Submission Form, dostupan na internetskoj stranici https://etendering.ted.europa.eu/cft/cft-document.html?docId=61919;
               
            
                  —
               
               
                  Draft Contract, dostupan na internetskoj stranici https://etendering.ted.europa.eu/cft/cft-document.html?docId=61921;
               
            
                  —
               
               
                  Agreement of non-disclosure, dostupan na internetskoj stranici https://etendering.ted.europa.eu/cft/cft-document.html?docId=61922;
               
            
                  —
               
               
                  Appendix 1, dostupan na internetskoj stranici https://etendering.ted.europa.eu/cft/cft-document.html?docId=61924;
               
            
                  —
               
               
                  Appendix 2, dostupan na internetskoj stranici https://etendering.ted.europa.eu/cft/cft-document.html?docId=61925;
               
            
                  —
               
               
                  Appendix 3, dostupan na internetskoj stranici https://etendering.ted.europa.eu/cft/cft-document.html?docId=61926;
               
            
                  —
               
               
                  Ispravka Obavijesti o izmjenama ili dodatnim informacijama, objavljenog u Dodatku Službenom listu Europske unije TED (Tenders Electronic Daily), pod oznakom 2019/S 216-528930;
               
            
                  —
               
               
                  Ispravka Obavijesti o izmjenama ili dodatnim informacijama, objavljenog u Dodatku Službenom listu Europske unije TED (Tenders Electronic Daily), pod oznakom 2019/S 226-553006,
               
            
                  —
               
               
                  pojašnjenja koja je FRONTEX dao u smislu lex specialisa (objavljenih na internetskoj stranici https://etendering.ted.europa.eu/cft/cft-questions.html?cftId=5444);
               
            
                  —
               
               
                  zapisnika s Informative Meetinga održanog u FRONTEX-u dana 28. listopada 2019., kao i svih drugih akata koji su prethodili iznad navedenim aktima, koji su s njima povezani ili su na temelju njih doneseni.
               
            U prilog tužbi, tužitelj ističe četiri tužbena razloga.
      
                  1.
               
               
                  Tužitelj traži poništenje pobijanih akata jer povređuju načela transparentnosti, proporcionalnosti, jednakog postupanja i nediskriminacije, zbog njihovog općenitog i nerazumnog sadržaja, tj. okolnosti da u nekim slučajevima stavljaju na teret sudionika, a što utječe na tužitelja, posebne tehničke zahtjeve koji su potpuno beskorisni, neproporcionalni, prekomjerni i nefunkcionalni u svrhe usluge, odnosno takvi da onemogućuju tužiteljevo sudjelovanje ili ga podvrgavaju pretjeranim financijskim obvezama do te mjere da štete konkurentnosti ponude. Posljedično, ti akti povređuju uvodne izjave 96. i 108. te članke 160., 161., 166 Opće financijske uredbe (EU, Euratom) 2018/1046 (1) i točke 17.1, 17.3 i 17.8 Priloga I. toj uredbi, uz direktive 2014/23/UE (2) i 2014/24/UE (3) Europskog parlamenta i Vijeća. Također se navodi prekoračenje ovlasti, u smislu povrede načela proporcionalnosti, nelogičnosti, pogrešnosti pretpostavki i njihovog izvrtanja, nejednakog postupanja, nepravde i zlouporabe.
               
            
                  2.
               
               
                  Tužitelj traži poništenje pobijanih akata i zbog izostanka podjele u grupe nadmetanja koje je predmet spora. Osobito, ističe povredu članka 160. stavaka 1., 2. i 3. Opće financijske uredbe (UE, Euratom) 2018/1046, kao i povredu točke 33.1., Priloga I. navedenoj uredbi i propuštanje primjene točke 18.2. treće odredbe Priloga I. navedenoj uredbi.
               
            
                  3.
               
               
                  Tužitelj osim toga ističe povredu članaka 176. i 179. navedene uredbe, zbog odredbe u aktima o nadmetanju koja omogućuje sudjelovanje subjektima iz trećih zemalja.
               
            
                  4.
               
               
                  Naposljetku, zbog nezakonitosti akata, tužitelj traži naknadu svake postojeće i buduće, izravne ili neizravne štete koju je pretrpio, a koja proizlazi, po bilo kojoj osnovi, iz nezakonitosti predmetnog nadmetanja.
               
            
         (1)  Uredba (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (SL 2018., L 193, str. 1.)
      
         (2)  Direktiva 2014/23/EU Europskog parlamenta i Vijeća od 26. veljače 2014. o dodjeli ugovorâ o koncesiji (SL 2018., L 94, str. 1. i ispravci SL 2018., L 82, str. 17. i SL 2018., L 181, str. 88.)
      
         (3)  Direktiva 2014/24/EU Europskog parlamenta i Vijeća od 26. veljače 2014. o javnoj nabavi i stavljanju izvan snage Direktive 2004/18/EZ (SL 2014., L 94, str. 65. i ispravci SL 2015., L 275, str. 68. i SL 2016., L 311, str. 26.)